觀塘嘅工廈不嬲都出名多好嘢食，咁難得今日放假，就同朋友一齊去試下一間睇中咗好耐嘅慢煮餐廳~沙律前菜，我幾鍾意佢將啲菜整到好大塊咁serve，唔會濕濕碎咁，醬汁亦都好清新，作為開胃菜嚟講的確唔錯~燉煮牛脷配tacos，不愧係慢煮，真係我食過最淋嘅牛脷，醬汁類似小牛肉高湯既味道，非常惹味~配上有咬口既taco同莎莎醬食又係另一種風味~慢煮海鮮飯，好足料呀，隻蝦真係好大~ risotto既軟硬度適中，調味亦充足~梳打水菊花茶，超靚~